Изх.№25-00-136/24.10.2024г.

ДО

ОБЩИНСКИ СЪВЕТ

ГР. РУДОЗЕМ

ДОКЛАДНА ЗАПИСКА

**от**

**инж. Недко Кулевски–кмет на община Рудозем**

 ОТНОСНО: Одобряване на изменение на Подробен устройствен план - ПР за имоти с идентификатори 63207.503.121, 63207.503.120, попадащи в УПИ I – 121, УПИ V – озел. и улична регулация в кв.101 и кв.100 по плана на гр. Рудозем, общ. Рудозем.

 **УВАЖАЕМИ ГОСПОДИН ПРЕДСЕДАТЕЛ,**

 **УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

 Постъпило е заявление с вх. № УТ-2117-18/03.07.2024 г. от Община Рудозем и Илко Станимиров Демирев, в качеството им на възложители, с искане за одобряване на проект за изменение на Подробен устройствен план - ПР за имоти с идентификатори 63207.503.121, 63207.503.120, попадащи в УПИ I – 121, УПИ V – озел. и улична регулация в кв.101 и кв.100 по плана на гр. Рудозем, общ. Рудозем.

 Проектът е изготвен в съответствие с дадено разрешение за изменение на ПУП, съгласно Решение № 109/29.05.2024 г. на Общински съвет – Рудозем, прието по Протокол № 12. Решението е разгласено по реда на чл. 124б, ал. 2 от ЗУТ, за което е съставен протокол от дата 27.06.2024 г.

 С писмо изх.№ 94-00-1604/16.07.2024 г. на основание чл. 128, ал. 3 от ЗУТ проектът за изменение на ПУП е съобщен на заинтересованите лица по чл. 131, ал. 1 и ал. 2 от ЗУТ. В законоустановения срок не са постъпили възражения.

 Проектът е разгледан и приет на заседание на Общински експертен съвет по устройство на територията /ОЕСУТ/ с Решение № 6 по Протокол № 8 от 28.06.2024 г.

 Съгласно приложеното към проекта техническо задание, в действащия план са заложени следните изменения:

***Улична регулация.***

 *Предвижда се промяна и изместване на нереализирана улична регулация – пешеходно преминаване в поземлен имот с идентификатор 63207.503.120.*

 *Променя се характера на собствеността на част от улична регулация с площ 133 кв.м. в поземлен имот с идентификатор 63207.503.120 от публична общинска собственост в частна общинска собственост, поради отпаднало предназначение.*

 *Променя се предназначението на част от УПИ V – озел. с площ 114 кв.м. в квартал 100.*

 ***Дворищна регулация.***

*Предвижда се придаване към поземлен имот с идентификатор 63207.503.121, за който е отредено УПИ I – 121 на реална част с площ 247 кв.м. от поземлен имот с идентификатор 63207.503.120, представляваща нереализирана улична регулация – пешеходно преминаване и нереализирано озеленяване.*

 *След описаните промени новата площ на УПИ I – 121 става 1036 кв*.м.

 **С оглед на горната фактическа обстановка се установява от правна страна следното:**

 Искането за одобряване на проект за изменение на ПУП - ПР е подадено от заинтересовани лица по смисъла на чл. 131, ал. 1 и ал. 2, т. 1 от ЗУТ, а именно от собствениците на поземлените имоти предмет на плана, съгласно представените документи за собственост и скици.

 Одобряването на проекта за изменение на ПУП — ПР е от компетенциите на общинския съвет, тъй като е в обхват над един квартал, на основание чл. 129, ал. 1 от ЗУТ.

 Спазени са административнопроизводствените правила при издаване на акта — сезиране на административния орган от заинтересовани лица по чл. 131, ал. 2, т. 1 от ЗУТ със заявление по образец, разрешено е изработването на проект за ПУП от компетентния за това орган, същият е разгледан и приет от ОЕСУТ.

 Спазени са материалноправните разпоредби на ЗУЗСО, ЗУТ и актовете по прилагането му.

 Проектът е изработен при спазване изискванията на Наредба № 8/2001 г. за обема и съдържанието на устройствените планове.

 Решението е целесъобразно и икономически осъществимо, което съответства на нормата на чл. 108, ал. 5 от ЗУТ.

 С оглед изискванията на чл. 15, ал. 3 и ал. 5 от ЗУТ, между Община Рудозем и Илко Станимиров Демирев е сключен предварителен договор от дата 21.10.2024 г. за покупко - продажба на описаната по- горе придаваема част, включена в проекта за изменение на плана.

 Предвид гореизложеното и на основание чл. 21, ал. 1, т. 11 от ЗМСМА, чл. 129, ал. 1 във връзка с чл. 134, ал. 2, т. 6 от ЗУТ, чл. 15, ал. 3 от ЗУТ предлагам на Общински съвет-Рудозем да разгледа, обсъди и приеме следното

**ПРОЕКТОРЕШЕНИЕ:**

1. Общински съвет-Рудозем одобрява изменение на Подробен устройствен план - ПР за имоти с идентификатори 63207.503.121, 63207.503.120, попадащи в УПИ I – 121, УПИ V – озел. и улична регулация в кв.101 и кв.100 по плана на гр. Рудозем, общ. Рудозем.
2. Одобреният проект за изменение на Подробен устройствен план -ПР да се публикува на интернет страницата на общината, на основание чл. 129, ал. 5 от ЗУТ.
3. Обявлението за решението да се изпрати в 7-дневен срок за обнародване в "Държавен вестник", на основание чл. 129, ал. 1 от ЗУТ.

СБ/

